Биыл мектеп бітірушілер 5 пәннен мемлекеттік емтихан тапсырады
DATE: 17:11, 31 Мамыр 2023 | GMT +5
TITLE: Биыл мектеп бітірушілер 5 пәннен мемлекеттік емтихан тапсырады
URL: https://kaz.inform.kz/news/biyl-mektep-bitirushiler-5-pannen-memlekettik-emtihan-tapsyrady_a4073553/
META: DATE: 17:11, 31 Мамыр 2023 | GMT +5
TOTAL WORDS: 296
AUTHOR(S):
TEXT: Оның айтуынша, оқу бағдарламасын меңгеру нәтижесін анықтау үшін 9 сынып оқушылары қорытынды бітіру емтиханын, 11 сынып оқушылары мемлекеттік бітіру емтиханын тапсырады. Емтиханды комиссия қабылдайды. Оның құрамына пән мұғалімдері, мектеп директорының орынбасарлары, қоғамдық ұйымдардың және атааналар комитетінің өкілдері кіреді. Комиссияны мектеп директоры немесе оны алмастыратын адам басқарады. Комиссия мүшелерінің саны бір бітіруші сыныпкешен болған жағдайда кемінде бес адамнан, ал екі және одан көп бітіруші сыныпкешен болса кемінде жеті адамнан тұрады. 2-13 маусым аралығында 9 сынып оқушылары қорытынды бітіру емтиханын тапсырады:. 2 маусым– эссе нысанында оқыту тілі бойынша жазбаша емтихан, гуманитарлық цикл пәндерін тереңдетіп оқытатын мектептер үшін – жазбаша жұмыс;. 6 маусым – математика бойынша жазбаша емтихан;. 9 маусым – орыс/өзбек/ұйғыр/тәжік тілді сыныптарда қазақ тілі мен әдебиеті бойынша жазбаша емтихан және қазақ тілінде оқытатын сыныптарда орыс тілі мен әдебиеті бойынша жазбаша емтихан;. 13 маусым - таңдау пәні бойынша жазбаша емтихан, шет тілі, информатика). 5-19 маусым аралығында 11 сынып оқушылары мемлекеттік бітіру емтихандарын тапсырады:. 5 маусым – оқу тілі бойынша жазбаша емтихан;. 8 маусым – алгебра және талдау бастамалары бойынша жазбаша емтихан;. 12 маусым – тарих пәнінен ауызша емтихан;. 15 маусым – өзбек/ұйғыр/тәжік/орыс тілдерінде оқытатын мектептерде/сыныптарда қазақ тілі мен әдебиеті бойынша және қазақ тілінде оқытатын мектептерде/сыныптарда орыс тілі мен әдебиеті бойынша жазбаша емтихан;. 19 маусым – таңдау пәні бойынша жазбаша емтихан, шет тілі, информатика). «Бітіру емтихандары қарсаңында қорытынды аттестаттау ережелері мен нормаларын мүлтіксіз сақтаудың маңызын атап өткім келеді. Академиялық адалдық қағидаттарын сақтау бойынша мұғалімдердің де, оқушылардың да өз кезегінде жауапкершілік аймағы бар. Емтиханды объективті өткізу барысы білім сапасын арттыруға ықпалын тигізетінін түсіну өте маңызды. Мектептің абыройы, сондай-ақ оның білім кеңістігіндегі беделі тек цифрлық көрсеткіштерге ғана емес, сонымен қатар түлектердің сапалы дайындығына, олардың терең біліміне, бірегей білім беру дәстүріне негізделген», - дейді комитет төрағасы. Оның айтуынша, академиялық адалдық жолы адамгершілігі жоғары, бәсекеге қабілетті және жауапты қоғамның азаматын қалыптастыруға мүмкіндік береді
